Job het al uitgeroep dat die Here hom op ’n regte weegskaal moet weeg, sodat God van sy onskuld kan weet.
Daarom verwyt die Here hom dat hy nie goed oor sy ryk geregeer het nie, en nou gaan hy daarvoor gestraf word.
Met ander woorde jy en jou ryk gaan verbreek word omdat julle nie julle verantwoordelikheid teenoor God nagekom het nie.
Belsasar se naam verklaar sy wese: hy het dus ’n afgod gedien, en sy aanbidding was dus glad nie op God gerig nie.
’n Koning wat sy sout werd sou wees, sou hierdie aand ernstig beraadslaag en gevegsbeplanning gedoen het.
Daar is nog so ’n geval soos hierdie een in die Bybel en die gevolge van die gebeure was net so dramaties: Dit was Dawid, die keer toe hy met Batseba oortree het.
Dawid se plek was toe by sy leërs, maar hy het in sy paleis agtergebly. En hier het die kwaad hom oorval.
Die komme en bekers waaruit Belsasar en sy gevolg drink, is die komme en bekers wat God laat maak het om in sy tempel te gebruik, en wat tydens die offers gebruik is.
Onder die gereedskap was daar ook skale. Hierdie skale is die simbool daarvan dat God sy verlossing versigtig uitweeg.
Hierdie skale en komme het die toekomstige offer van Christus weerspieël. Christus sou sterf en sy bloed sou vloei in sy offer vir diegene wat God uitweeg en nie te lig bevind nie.
Hy het die Heilige Gees se werking misken, want hy het geweier dat die raad van God in sy hart ten uitvoer gebring word.
Belsasar is dus skuldiger as Nebukadnesar! Dit kom uit in die hand wat Belsasar teen die muur sien. Die hand het op die muur teenoor die kandelaar geskryf. Dus die muur reg bokant die koning. Daarom is daar ’n aantal handskrifte wat vertel dat die koning die palm van die hand gesien het wat daar geskryf het!
Volgens die gebruike van daardie tyd moes Daniël dadelik doodgemaak word omdat hy sulke skerp dinge oor die koning kwytraak! Maar dit gebeur nie.
Die koninkryk sou daardie nag val, en dit help niks om derde in bevel te wees van ’n gevalle ryk nie!
Hy het die beker van lyding en versoening vir ons gedrink totdat Hy sy gees in die hande van sy Vader oorgegee het.
Die aand voor sy kruisiging het Hy ook ’n beker geneem soos Belsasar en vir ander aangegee om te drink!
Maar dit was ’n ander beker! Dit was die beker van Danksegging waarmee Hy die Nagmaal laat instel het. Dit was ’n beker waarvan die seën ons ten goede gekom het en nog steeds ten goede kom!
Hy het dit ook nie vir spotters aangegee nie – Hy het dit aangegee vir dié wat die gewig van sy verlossing verstaan het. Dié wat Hy versoen het met God en vir wie Hy die dood oorwin het.
Hy het die sakrament van die Heilige Nagmaal ingestel dieselfde nag toe Hy in sy angs tot die Vader gebid het dat die Beker by Hom moet verbygaan!
Hy skenk aan ons die waarborg in die Woord en in die sakramente dat ons in sy krag die sonde kan oorwin wanneer ons – soos Belsasar – daarteen vasloop.